Lena Dürr

| Mitalit> Maa:   Saksa.Naisten alppihiihto. Olympialaiset  | Mitalit> Maa:   Saksa.Naisten alppihiihto. Olympialaiset  | Mitalit> Maa:   Saksa.Naisten alppihiihto. Olympialaiset  | Maa:   Saksa> Naisten alppihiihto. |
| --- | --- | --- | --- |
|  Hopeaa | Peking 2022 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Pronssia | Schladming 2013 | joukkuekilpailu |  |
|  Pronssia | Cortina d’Ampezzo 2021 | joukkuekilpailu |  |
|  Pronssia | Courchevel / Méribel 2023 | pujottelu |  |
Lena Dürr (s. 4. elokuuta 1991) on saksalainen alppihiihtäjä, joka on erikoistunut tekniikkalajeihin, pujotteluun ja suurpujotteluun. Hän on saavuttanut joukkuekilpailussa olympiahopeaa ja kaksi MM-pronssia sekä pujottelussa yhden MM-pronssin. Hän on voittanut maailmancupissa kaksi osakilpailua.
Dürr saavutti junioreiden MM-kisoissa suurpujottelussa hopeaa vuonna 2010. Ensimmäisissä aikuisten arvokisoissaan Garmisch-Partenkirchenin MM-kisoissa vuonna 2011 hän sijoittui suurpujottelussa 18:nneksi. Schladmingin MM-kilpailuissa 2013 hän kuului Saksan pronssijoukkueeseen joukkuekilpailussa sekä sijoittui pujottelussa 21:nneksi ja supersuurpujottelussa 30:nneksi. Tämän jälkeen hän on ollut MM-kilpailujen pujottelussa kolmastoista Vailissa / Beaver Creekissa 2015, kahdeksastoista St. Moritzissa 2017, yhdestoista Åressa 2019 ja neljästoista Cortina d'Ampezzossa 2021. Suurpujottelussa hän sijoittui St. Moritzissa 26:nneksi ja joukkuekilpailussa tuloksena oli yhdeksäs sija St. Moritzissa ja neljäs sija Åressa. Pyeongchangin olympialaisissa 2018 hän keskeytti pujottelussa ja sijoittui joukkuekilpailussa viidenneksi. Pekingin olympialaisissa 2022 hän saavutti joukkuekilpailussa hopeaa ja sijoittui pujottelussa neljänneksi johdettuaan kilpailua ensimmäisen laskun jälkeen. Courchevelin / Méribelin MM-kilpailuissa 2023 hän saavutti pujottelussa pronssia ja oli parisuurpujottelussa kuudes. Saalbachin MM-kilpailuissa 2025 hän sijoittui pujottelussa kahdeksanneksi ja suurpujottelussa yhdeksänneksi.
Dürr kilpaili ensimmäisen kerran alppihiihdon maailmancupissa Zagrebin pujottelussa 15. helmikuuta 2008. Hän saavutti ensimmäisen voittonsa Moskovan paripujottelussa tammikuussa 2013. Tätä ennen hänen paras maailmancup-sijoituksensa oli kuudes sija Ofterschwangin pujottelusta maaliskuulta 2012, Aspenin pujottelusta marraskuulta 2012 sekä Sankt Moritzin superalppiyhdistetystä joulukuulta 2012. Hän on sijoittunut toiseksi Méribelin pujottelussa maaliskuussa 2022 sekä kolmanneksi kahdessa Levin pujottelussa marraskuussa 2021, Schladmingin pujottelussa tammikuussa 2022 sekä Semmeringin pujottelusssa joulukuussa 2022. Hän oli kolmas Flachaun pujottelussa tammikuussa 2023. Tammikuussa 2023 hän sijoittui myös Spindleruv Mlynin ensimmäisessä pujottelussa toiseksi ja voitti jälkimmäisen pujottelun. Marraskuussa 2023 hän sijoittui toiseksi Levin ensimmäisessä pujottelussa ja oli Levin toisen pujottelun kolmas. Joulukuussa 2023 hän oli toinen Lienzin pujottelussa. Tammikuussa 2024 hän oli toinen Kranjska Goran pujottelussa. Marraskuussa 2024 hän sijoittui Levin pujottelussa kolmanneksi. Joulukuussa 2024 hän sijoittui Semmeringin pujottelussa toiseksi. Hän oli pujottelucupissa toinen kaudella 2023–2024, kolmas kaudella 2021–2022 ja neljäs 2022–2023. Kaudella 2024–2025 hän sijoittui kolmanneksi Courchevelin pujottelussa.
Lena Dürrin isä Peter Dürr oli myös alppihiihtäjä ja olympiaurheilija.